ന്യൂസിലാന്ഡില് വിസ്മയ സ്വാന്തനം 23ന് വെല്ലിങ്ടണ് ഭിന്നശേഷിയുള്ള കുട്ടികളുടെ പുനരധിവാസത്തിനായി മജീഷ്യന് ഗോപിനാഥ് മുതുകാടും ന്യൂസിലാന്ഡ് നവോദയയും കൈകോര്ക്കുന്നു. ഭിന്നശേഷിയുള്ള കുട്ടികള്ക്ക് വിദഗ്ദ്ധ പരിശീലനത്തിലൂടെ തൊഴില് ഉറപ്പാക്കുന്ന പദ്ധതിയ്ക്കായി ഗോപിനാഥ് മുതുകാടിന്റെ യൂണിവേഴ്സല് മാജിക് സെന്ററും ചില്ഡ്രന് ഓഫ് ഡിഫറന്റ് ആര്ട്ട് സെന്ററും ചേര്ന്നാണ് വിസ്മയ സ്വാന്തനം പരിപാടി സംഘടിപ്പിക്കുന്നത്. ഒക്ടോബര് 23 ന് ന്യൂസിലാന്ഡ് സമയം വൈകിട്ട് 7.30ന്ഇന്ത്യന് സമയം 11.30ന് ഓണ്ലൈനായിട്ടാണ് വിസ്മയ സ്വാന്തനം സംഘടിപ്പിക്കുന്നത്. മുതുകാടിന്റെയും ഭിന്നശേഷിയുള്ള കുട്ടികളുടെയും ജാലവിദ്യകളും കലാപരിപാടികളും ഉണ്ടാകും . പരിപാടി കാണാന് ന്യൂസിലാന്ഡ് നവോദയയുടെ https:www.navodaya.org.nz20211005vismayasaanthwanam എന്ന ലിങ്കില് കയറി രജിസ്റ്റര് ചെയ്യാം. ന്യൂസിലാന്ഡിലെ ഏറ്റവും വലിയ മലയാളി കൂട്ടായ്മയായ നവോദയയുടെ ആഭിമുഖ്യത്തില് സംഘടിപ്പിക്കുന്ന പരിപാടിയിലേക്ക് എല്ലാവരെയും സ്വാഗതം ചെയ്യുന്നതായി ന്യൂസിലാന്ഡ് നവോദയ ഭാരവാഹികള് പറഞ്ഞു. ഗള്ഫ് രാജ്യങ്ങളിലും സിംഗപ്പുരിലുമൊക്കെ സംഘടിപ്പിച്ച വിസ്മയ സ്വാന്തനം പരിപാടിക്ക് വലിയ തോതിലുള്ള പിന്തുണയാണ് ലഭിച്ചിട്ടുള്ളത്. ഇത് ന്യൂസിലാന്ഡിലും തുടരാനാണ് തങ്ങളുടെ ശ്രമമെന്ന് നവോദയ ഭാരവാഹികള് അറിയിച്ചു. ഭിന്നശേഷിയുള്ള കുട്ടികളുടെ കഴിവുകള് കണ്ടെത്തി, അവരെ പരിപോഷിപ്പിച്ച് ജീവിതവിജയത്തിലേക്ക് കൈപിടിച്ചുയര്ത്തുകയെന്ന വളരെ വലിയ ലക്ഷ്യമാണ് ഡിഫറന്റ് ആര്ട്ട് സെന്റര് മുന്നോട്ടുവെക്കുന്നതെന്ന് സാമൂഹിക സുരക്ഷാ മിഷന് മുന് എക്സിക്യൂട്ടീവ് ഡയറക്ടറും പദ്ധതിയുടെ ആവിഷ്ക്കരിച്ചവരില് പ്രധാനിയുമായ ഡോ. മുഹമ്മദ് അഷീല് പറഞ്ഞു